เงินบาทเปิด 29.95/97 อ่อนค่าตามภูมิภาค
ธนาคารซีไอเอ็มบีไทย รายงาน เงินบาทเปิด 29.95/97 อ่อนค่าตามภูมิภาค มีโอกาสผ่าน 30 บาท/ดอลลาร์
17 พ.ย. 2553

ธนาคารซีไอเอ็มบีไทย รายงาน เงินบาทเปิด 29.95/97 อ่อนค่าตามภูมิภาค มีโอกาสผ่าน 30 บาท/ดอลลาร์
นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดเช้านี้ที่ระดับ 29.95/97 บาท/ดอลลาร์ ปรับตัวอ่อนค่าจากเย็นวานนี้ที่ระดับ 29.90/92 บาท/ดอลลาร์ โดยมีทิศทางเดียวกันกับค่าเงินในภูมิภาค เนื่องจากดอลลาร์ปรับตัวแข็งค่าเมื่อเทียบกับเงินสกุลอื่น
"ดอลลาร์แข็งค่าขึ้น against ทุกสกุล เงินบาท(ปรับตัวอ่อนค่า)ตาม ด้วยความกังวลเรื่องเดิมเกี่ยวกับยุโรปและจีน" นักบริหารเงิน กล่าว
สำหรับความเคลื่อนไหวของสกุลเงินหลักต่างประเทศ เงินเยนอยู่ที่ระดับ 83.28 เยน/ดอลลาร์ ใกล้เคียงกับวานนี้ที่ระดับ 83.24/28 เยน/ดอลลาร์ ส่วนเงินยูโรอยู่ที่ระดับ 1.3505 ดอลลาร์/ยูโร ปรับตัวอ่อนค่าจากระดับ 1.3607/1.3610 ดอลลาร์/ยูโร
นักบริหารเงิน มองว่า เงินบาทมีแนวโน้มอ่อนค่าหลุด 30.00 บาท/ดอลลาร์ได้หากดัชนีตลาดหุ้นติดลบมากๆ โดยประเมินกรอบเงินบาทเคลื่อนไหวในช่วง 29.90-30.00 บาท/ดอลลาร์